Diari Oficial de la Generalitat Valenciana


Sumari del DOGV 1811, del 24-06-1992 (1992/825254)

ORDRE d'11 de maig de 1992, de la Conselleria de Cultura, Educació i Ciència, per la qual es modifiquen els models de documents administratius de concerts educatius amb els centres docents privats que impartesquen els ensenyaments d'Educació Primària i d'Educació General Bàsica
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1992/05/11/(3)/dof/vci/html**

### Dades del document

Número de DOGV
:   1811

Data del DOGV
:   24-06-1992

Secció del DOGV
:   DISPOSICIONS GENERALS

Número del document
:   1992/825254


Data del document
:   11-05-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'11 de maig de 1992, de la Conselleria de Cultura, Educació i Ciència, per la qual es modifiquen els models de documents administratius de concerts educatius amb els centres docents privats que impartesquen els ensenyaments d'Educació Primària i d'Educació General Bàsica.  
Vista la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre) i les normes que la despleguen.  
Vist que per, Ordre de 26 d'abril de 1989, de la Conselleria de Cultura, Educació i Ciència (DOGV núm. 1077) es van publicar els models de documents administratius de concert educatiu.  
Vist que l'article 2 del Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris (BOE de 26 de juny) disposa que «els centres a què es refereix aquest reial decret tindran com a denominació genèrica aquella que corresponga als ensenyaments per als quals estan autoritzats».  
Vist que l'article 6 del Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu (BOE de 25 de juny) disposa que «l'any acadèmic 1992-93 s'implantarà amb caràcter general, el primer cicle de l'Educació Primària i deixaran d'impartir-se els ensenyaments corresponents als cursos 1r. i 2n. de l'Educació General Bàsica.  
Vist que l'article 17 d'aquest reial decret referit als diferents moments en què ha d'exigir-se el compliment del nombre màxim d'alumnes per aula establert a la Comunitat Valenciana està especificat en l'apartat 3 que indica que «les administracions educatives podran adaptar els terminis esmentats d'acord amb la pròpia planificació i dins de l'àmbit temporal de deu any establert per la Llei Orgànica 1/1990, de 3 d'octubre».  
Vist que tal com s'ha assenyalat en l'apartat anterior, la Conselleria de Cultura, Educació i Ciència ha dictat l?Ordre de 17 de febrer de 1992 (DOGV de 27 de març) en l'apartat tercer i les disposicions transitòries segona i tercera de la qual es regula la qüestió de la implantació del nombre màxim d?alumnes per aula en l?Educació Primària.  
Atès que les disposicions esmentades impliquen la modificació necessària de determinats aspectes dels documents administratius de concerts, aprovats per l'Ordre de 26 d'abril de 1989, de la Conselleria de Cultura, Educació i Ciència.  
Vista la Llei Orgànica reguladora del Dret a l?Educació, el reglament de normes bàsiques sobre concerts educatius, les ordres de 15 d'abril de 1989 (DOGV de 16 de maig), de 4 de maig de 1990 (DOGV de 25 de maig), de 30 d'abril de 1991 (DOGV de 14 i 18 de juny), de la Conselleria de Cultura, Educació i, Ciència, per les quals es resolen les renovacions i les prorrogues, les incorporacions i les modificacions dels concerts educatius, l?Ordre de 26 d?abril de 1989, la Llei Orgànica d'Ordenació General del Sistema Educatiu, el Reial Decret 986/1991, de 14 de juny, les ordres de 17 de febrer i 6 de maig de 1992, de la Conselleria de Cultura, Educació i Ciència, i la resta de normes d'aplicació,  
En virtut de les atribucions que m'han estat conferides per l'article 35 de la Llei de Govern Valencià,  
ORDENE  
Primer  
1. Modificar tots els documents administratius de concert educatiu subscrits amb centres docents privats en el nivell d'Educació General Bàsica, la vigència del qual finalitzarà en acabar el curs acadèmic 1992/93, sense perjudici de les posteriors modificacions que hi pertoquen a causa de la variació del nombre d'unitats concertades, llevat que l?esmentada variació supose l'extinció del concert educatiu.  
2. Les modificacions previstes en el paràgraf anterior tractaran sobre aquells aspectes inclosos en la legislació posterior a la publicació dels models de documents administratius de concert.  
Concretament, es modificaran els apartats que fan referència als punts següents:  
a) Denominació genèrica del centre i altres dades del Registre de Centres Docents de la Comunitat Valenciana.  
b) Nivell educatiu d?Educació General Bàsica.  
c) Ratio mitjana que el centre s'obliga a mantenir.  
3. Les modificacions esmentades es formalitzaran mitjançant la subscripció de la diligència que s'hi aprova com a annex a. aquesta ordre.  
Segon  
Pel que fa als centres docents privats que subscriguen un nou document administratiu de concert educatiu, sia per incorporació al règim de concerts, sia per haver-se acordat la pròrroga del concert educatiu que subscrigué per a l'anterior curs acadèmic, les clàusules del nou document administratiu hi recolliran les modificacions realitzades per aquesta ordre sobre el document administratiu corresponent, aprovat per Ordre de 26 d'abril de 1989, de la Conselleria de Cultura, Educació i Ciència.  
Tercer  
En el termini de quinze dies comptadors des de l?entrada en vigor d?aquesta ordre, els directors territorials notificaran als titulars dels centres el dia i l?hora en què han de procedir a la subscripció de la diligència de modificació del concert en vigor.,  
DISPOSICIO FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 11 de maig de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Diligència per a fer constar que, tal com estableix l?Ordre de 10 de maig de 1992, de la Conselleria de Cultura, Educació i Ciència, la identificació del centre docent privat i les clàusules segona, cinquena i dissetena del concert educatiu subscrit el dia ... de ... de 19.... el senyor ...,com a Director Territorial de Cultura i Educació de València i el senyor ..., com a representant de la titularitat/titular (ratlleu allò que no pertoque) del centre docent privat ..., de .... queden de la manera següent:  
«De l'altra banda  
El senyor ..., amb DNI núm. ..., com a ... del centre docent privat d'Educació Primària .... inscrit en el Registre de Centres Docents de la Comunitat Valenciana amb el núm. ..., situat al carrer de ... núm. ..., de ... en les instal·lacions d'ús de les quals li correspon com a .... centre classificat/autoritzat per Ordre de ... (BOE/DOGV ... ) per a ... unitats d'Educació Primària (Ordre de 6 de maig de 1992, de la Conselleria de Cultura, Educació i Ciència).  
Segona  
Segons que estableix l'ordre d'aprovació del concert de ... de ... de 19..  
- El nombre d'unitats de 1r. i 2n. cursos d'Educació Primària i de 3r, 4t, 5è., 6è, 7è i 8è cursos d?Educació General Bàsica que s'hi concerta és de ... unitats ordinàries i ... unitats d'educació especial.  
- El nombre d'unitats de FP de primer grau que es concerta és de ... unitats en la branca industrial/agrària i d ... unitats en la branca de serveis.  
- El nombre d'unitats d'Educació Especial (centres específics) que es concerta es de ... per a discapacitats físics, de ... per a discapacitats psíquics/sensorials i de ... per a autistes».  
Cinquena  
En els mòduls econòmics per unitat es diferenciaran:  
- Les quantitats corresponents a salaris del personal docent (incloent-hi les cotitzacions per quota patronal a la Seguretat Social) que impartesca les classes en el nivell concertat. Aquestes quantitats es pagaran mensualment com a pagament delegat i en nom de l?entitat titular del centre.  
- Les quantitats assignades a altres despeses, que comprendran les de personal d?administració i serveis, les ordinàries de manteniment i conservació, i les de reposició d'inversions reals, sense que, en cap cas, s'hi computen amortitzacions ni interessos de capital propi. Aquestes quantitats es pagaran a l?entitat titular del centre en períodes quadrimestrals, per a Educació Primària i Educació General Bàsica i per a Educació Especial, i trimestralment, per al nivell de formació professional de primer grau.  
- Les quantitats pertinents per a atendre el pagament dels conceptes d?antiguitat i complement de direcció dels centres privats concertats i la consegüent repercussió en la Seguretat Social es pagaran mensualment, juntament amb els conceptes salarials bàsics de la nòmina del personal dels centres concertats.  
Així mateix, escaurà el pagament de les substitucions del professorat, en la forma que es determine procedimentalment i dins de les limitacions pressupostàries de l'apartat de despeses variables, i el pagament de les obligacions derivades d?allò establert en l?article 68.e) de l?Estatut dels Treballadors.  
- En les unitats d'Educació Especial, quadrimestralment, es pagarà als centres les quantitats corresponents a les despeses de personal complementari».  
«Dissetena  
El titular del centre concertat s?obliga a tenir en funcionament el nombre total d'unitats escolars corresponents al nivell d'ensenyament objecte del concert i també a tenir una relació mitjana alumnes/professor no inferior a .... exclòs del còmput el primer curs d'Educació Primària, en què la particular relació mitjana alumnes/aula no podrà ser inferior a 20/1.»  
I, perquè així conste, a ..., de ... de mil nou-cents noranta-dos, se subscriu aquesta diligència per ambdues parts i en exemplar triplicat.


Còpia Permalink ELI